jkorsvik/nowiki_second_scrape_merged huggingface dataset:
Kongsvoll fjellhage

Kongsvoll fjellhage er en åtte dekar stor fjellhage som ligger 890 moh., ved Kongsvold Fjeldstue på Dovre. Det er en naturhage med lokal flora og vegetasjon. Fjellhagen hørte organisatorisk inn under NTNU Vitenskapsmuseet til 2020.
Fjellhagen er den eneste botaniske fjellhagen i Skandinavia. I hagen finnes de fleste vanlige karplantene fra fjellet i Sør-Norge. I tillegg er det en del mindre vanlige planter og noen som særlig kjennetegner den rike floraen på Dovrefjell.
I alt er det ca. 300 arter av karplanter i hagen, i tillegg til mange moser og lavarter. De aller fleste plantene er kommet til naturlig, og informasjonsskilt settes opp der plantene vokser, også soppartene får skilt. Noen planter er også nyetablert i området. Bestyrer Prestø merker enkelte arter med rød kant på skiltene. Det gjelder planter som står på Norsk rødliste for arter over arter som er sårbare i norsk natur, for eksempel mogop og malurt.Hagen viser planter som vokser i skyggefulle berg, fuktige søkk, på tørre rabber og knauser og ved bekker, og det er et nettverk av stier i området.
Fjellhagen ble opprettet i 1992 av Simen Bretten, som var styrer på Kongsvoll biologiske stasjon. Dette nyanlegget erstattet en tidligere fjellhage som ble opprettet i 1924 av botanikeren Thekla Resvoll. Denne fjellhagen lå ved Kongsvoll stasjon. Resvoll var en av de første norske kvinner i akademia, og i 1953 ble det reist et minnesmerke over henne ved jernbanestasjonen. Minnesmerket ble senere flyttet til den nyanlagte hagen.
Den tidligere fjellhagen ble drevet av Universitetet i Oslo fram til 1975, deretter av Universitetet i Trondheim, fra 1996 integrert i Norges teknisk-naturvitenskapelige universitet (NTNU). NTNU sluttet i drifte både fjellhagen og Kongsvoll biologiske stasjon våren 2020.


== Referanser ==


== Litteratur ==
Fremstad, Eli (2008). Kongsvoll fjellhage. NTNU Vitenskapsmuseet.  [foldet brosjyre]
Kalseth, Randi G. (14. juli 2012). «Den frodigste fjellhagen». Opdalingen: 12–13. 


== Eksterne lenker ==
Botaniske verdier i Dovrefjell-området .
Kulturlandskapet på Kongsvoll.
Artsliste for Kongsvoll fjellhage 2005-2011.
Dombås kino

Dombås kino er en kino på Dombås i Innlandet.
Kinoen ble bygd av den tyske okupasjonsmakta under andre verdenskrig. Ei stor mengde tyske soldater var stasjonert på Dombås under krigen, og kinoen ble bygd som et velferdstiltak. Dombås kino var svært avansert for sin tid og hadde 550 sitteplasser, amfi, offiserlosjer og orkestergrav.
Etter krigen ble bygningen overtatt av kommunen som kinolokale for tettstedet Dombås, og er fortsatt i bruk som kino. Dombås kino ble valgt som Dovre kommunes tusenårssted i 2000.
Bygningen har fram til i dag stått relativt uendra, og har høy verneverdi som eksempel på tysk arkitektur i Norge under krigen. Bygningen ble fredet i 2015.


== Referanser ==


== Eksterne lenker ==
«Dombås kino». Kulturminnesøk. Riksantikvaren – Direktoratet for kulturminneforvaltning.
FLK «Ronald» (1894)

FLK «Ronald» var et flytende hvalkokeri eid av den norske rederen Nils Bugge. Det ble bygget som fraktskipet SS «Claverley» i 1894 av Sir Raylton Dixon & Co. i Middlesbrough, England, for E. Haslehurst & Co. I 1899 ble hun solgt til S.S. Eskside Co. Ltd. (C. Smales & Son, Whitby) og omdøpt «Eskside». I 1910 ble «Eskside» kjøpt inn av Nils Bugge i Tønsberg og konvertert til flytende kokeri. Under navnet FLK «Ronald» opererte hun fra Whalers Bay på Deceptionøya for Bugges selskap A/S Hektor. I 1915 ble hun erstattet av FLK «Benguela».
«Ronald» ble oppbragt og senket 16. mars 1917 av en tysk ubåt (UC-21) sør for Bretagne på vei fra Cardiff til Civitavecchia med kull.  På dette tidspunkt var hun eid av AS Aladdin (J. T. Farsjø & Co, Kristiania).


== Se også ==
FLK «Ronald» (1920)
Liste over flytende hvalkokerier


== Litteratur ==
Jonassen, Per og Eggen, Bernt (2001): DAMP - Dampskipets æra i Vestfold 1827-1914, Færder forlag, Tønsberg. ISBN 8279110313


== Eksterne lenker ==
D/S Ronald (+1917) www.wrecksite.eu
http://www.miramarshipindex.org.nz
Knut Waterloo

Knut Kuvås Waterloo (født 27. april 1953) er en norsk spesialist i klinisk psykologi og nevropsykologi. Waterloo er professor i psykologi ved Institutt for psykologi ved Universitetet i Tromsø og ved Nevrologisk avdeling ved Universitetssykehuset Nord-Norge.
Han disputerte for dr.philos-graden 18. juni 2002 med avhandlingen Neuropsychological function in Systemic Lupus Erythematosus.
Under de rettspsykiatriske vurderinger av Anders Behring Breivik i forbindelse med rettssaken mot Breivik, arbeidet Waterloo i Den rettsmedisinske kommisjon. Kommisjonen behandlet og godkjente Sørheim/Husby-utredningen den 20. desember 2011.


== Referanser ==
Kristin Fridtun

Kristin Fridtun (født 9. november 1987) fra Elverum er en norsk skribent, forfatter og tidligere skihopper som representerte Elverum Hopp.
Hen har to bronsemedaljer fra NM, på snø og plast (uoffisielt) i 2003. I den uoffisielle kvinneklassen i junior-VM på Stryn i 2004 var hen på det norske laget som vant lagkonkurransen, og hen ble nummer 11 i det individuelle rennet. I kvinnenes hoppuke i 2004 ble hen nummer 17. sammenlagt. I mars 2006 deltok hen i to renn i kontinentalcupen i normalbakken i Vikersund og Våler i Hedmark, der 24.- og 23.-plass ga hen 49.-plass sammenlagt sesongen 2005/06.
Fridtun har mastergrad i norrøn filologi fra NTNU, og er fast spaltist i den nynorske ukeavisen Dag og Tid. Hen har stått fram som homofil og transperson.
Fridtun bruker både pronomenene hen og hun.
Hun ble tildelt Språkprisen 2019.


== Bibliografi ==
Norsk etymologisk oppkok - Du veit ikkje kva du snakkar om. Samlaget 2012
Nynorsk for dumskallar. Samlaget 2013
Kjønn og ukjønn, sakprosa, Samlaget 2015


== Referanser ==


== Kilder ==
Ladies-Skijumping.com: Kristin Fridtun (besøkt 28. august 2012)
NM 2003 - Resultater normalbakke (besøkt 28. august 2012)
NM plast 2003 - Resultater normalbakke (besøkt 28. august 2012)
Under Dusken: Kjønnsrollespill (21. mars 2012, besøkt 28. august 2012)
Aftenposten: Ordene du ikke visste at du lurte på (28. august 2012, besøkt samme dag)
Presentasjon av Kristin Fridtun i Forfatterkatalogen på Forfattersentrums nettsider


== Eksterne lenker ==
(no) Offisielt nettsted 
(en) Kristin Fridtun – kategori av bilder, video eller lyd på Commons 
(en) Kristin Fridtun – FIS (skihopping)
Rakel Onsum Berg

Rakel Onsum Berg (født Blæstrud 8. mars 1916, død 7. mars 2001 på Dombås) var en norsk kunsthåndverker. Hun startet sin utdanning hos sin mor. Neste skritt var å være i lære hos Anna Kjølen i Vågå og hos Sunni Mundal i Oslo i 1937.
Den teoretiske utdanningen fikk Onsum Berg ved Statens kunst- og håndverksskole 1938–39 og Oslo Statens kvinnelige industriskole 1938–40. Hun var også et halvt år ved Tora Qvillers vevatelier. 
Blant hennes motiver er Kristin Lavransdatter og messehagl i Eysteinskyrkja. Kartongene til teppene er for det meste laget av kunstmaleren Trygve Håkenstad fra Vågå. 
Galleriet Dovregubben ble bygd til ære for henne i 1996, og er et kunst- og håndverksmuseum med permanent utstilling av hennes billedtepper. Det er et tilbygg til serverings- og overnattingsstedet Dovregubbens Hall på Dovrefjell. Ved siden av vevvirksomheten drev hun Dovregubbens Hall frem til 1983, da datteren overtok. Hun var gift med Martin Onsum Berg (f. 1906, død 1977).
Rakel Onsum Berg ble i 1988 tildelt Kulturprisen for Gudbrandsdalen for 1987 med begrunnelsen at hun var en moderne representant for vevtradisjonene i Gudbrandsdalen.


== Referanser ==


== Eksterne lenker ==
Galleri Dovregubben
Dovregubbens Hall
Grovetons uavhengige skoledistrikt

Grovetons uavhengige skoledistrikt (engelsk: Groveton Independent School District) er offentlig skoledistrikt i byen Groveton i den amerikanske delstaten Texas.


== Eksterne lenker ==
www.grovetonisd.net
Fansipan

Fansipan er det høyeste fjellet i Vietnam på 3 143 meter over havet. Fjellet ligger i det nordvestre hjørnet av landet, nær grensen mot Laos og Kina, kun ni kilometer fra den gamle byen Sa Pa i provinsen Lao Cai.
Det er lettest å ta seg til fjellet med buss eller tog fra hovedstaden Hanoi. 


== Fjellklatring ==

Det tar normalt to eller tre dager å klatre til toppen av fjellet, og det er mange mulige veier opp til toppen. På 1 500 meters høyde finnes en by, og ved 2 800 meter er det en egen overnattingsleir for klatrere.Fjellets kallenavn er «Roof of Indochina», dvs. «Indokinas tak», noe som gjør fjellet attraktivt for mange turister.

		
		
		


== Referanser ==


== Eksterne lenker ==
Turer till Fan Si Pan
Carl August Eliassen

Carl August Eliassen (født 19. august 1885 i Namsos, død 12. august 1969 i Mosjøen) var ordfører i Mosjøen og kjøpmann.


== Biografi ==
Carl Eliassen ble født den 19. august 1885 i Namsos som sønn av handelsfullmektig, senere sagbruksbestyrer Johan Martin Eliassen og Charlotte Amalie f. Valstad. Farfaren var kjøpmann Georg Christian Eliassen.
Eliassen ble gift med Bergljot f. Støre (1889–1968), datter av Johan Odin Støre og Ragna Neergaard Havig, samt datterdatter av lensmann og ordfører i Vefsn Christian Møinichen Havig og niese av Mosjøens ordfører Fredrik Havig. Støre var født i Iowa (Sioux City), USA. Blant deres barn var rådmann Carl Johan Eliassen og er ambassadør Kjell Eliassen.
Tidlig på 1900-tallet kom Eliassen til Mosjøen, hvor han arbeidet som kontorist, blant annet ved Nes trelastbruk frem til han ble kjøpmann i 1927 (papirhandel/bokhandel). Han var også formann i Mosjøen idrettslag fra 1920 og noen år fremover, samt skientusiast og sjakkspiller. Helgeland og Salten Fotballkrets ble stiftet på Grand hotell i Bodø 6. desember 1919 med Carl August Eliassen fra Mosjøen IL som formann.Eliassen ble i 1941 oppnevnt som NS-ordfører i Mosjøen. Fra 1943 var han varaordfører, da Halfdan Sundlo ble oppnevnt som etterfølger.Under landssvikoppgjøret etter krigen ble Eliassen dømt til 5 års straffarbeid, 10 års rettighetstap og inndragning av 4000 kr.


== Referanser ==
Jozef Adamec

Jozef Adamec (født 26. februar 1942, død 24. desember 2018) var en tsjekkoslovakisk fotballspiller født i republikken Slovakia. Adamec spilte for FK Dukla Praha, ŠK Slovan Bratislava, FC Spartak Trnava og for det tsjekkoslovakiske landslaget. Adamec spilte de fleste kampene som spiss.
Han startet i den lokale klubben TJ Iskra Vrbové, og han gikk som 16-åring til FC Spartak Trnava i den tsjekkoslovakiske toppdivisjonen. I 1961 ble han oppdaget av Dukla Praha hvor han var med på å vinne to seriemesterskap (1962 og 1963). Deretter flyttet han tilbake til Slovakia, og spilte for Slovan Bratislava og senere tilbake til Spartak Trnava. Med Spartak Trnava vant han fem seriemesterskap (1968, 1969, 1971, 1972, 1973). 
Jozef Adamec spilte 44 landskamper for det tsjekkoslovakiske landslaget, og han var med på laget som spilte i VM-finalen mot Brasil i 1962.
Etter spillerkarrieren var han trener i blant annet Spartak Trnava, Inter Bratislava, Slovan Bratislava, Bohemians Praha, samt for det slovakiske landslaget (1999-2001). Adamec hadde sin beste periode som trener for Dukla Banská Bystrica, hvor laget vant den slovakiske serien i 1983 og rykket opp til den landsdekkende tsjekkoslovakiske serien, og sesongen etter ble nummer fire i denne.


== Referanser ==


== Eksterne lenker ==
(en) Jozef Adamec – FIFA 
(en) Jozef Adamec – UEFA 
(en) Jozef Adamec – Transfermarkt 
(en) Jozef Adamec – Transfermarkt (manager) 
(en) Jozef Adamec – national-football-teams.com 
(en) Jozef Adamec – WorldFootball.net 
(en) Jozef Adamec – FootballDatabase.eu 
(en) Jozef Adamec – EU-Football.info 
(en) Jozef Adamec – FAČR 
(en) Jozef Adamec – FBref 
Profilen - www.futbalsfz.sk
Profilen - Hall of Fame Dukla Praha website
Gangnam Style

«Gangnam Style» (koreansk: 강남스타일) er en K-pop-sang fra 2012 fremført av den sørkoreanske rapperen PSY (싸이). Sangen har fått stor internasjonal oppmerksomhet og vært dekket av tunge nyhetsformidlere som CNN, Wall Street Journal, Bloomberg, Washington Post og Los Angeles Times. Sangnavnet viser til livsstilen i bydelen Gangnam-gu i Seoul.
Sangen har fått svært mye oppmerksomhet som følge av fengende rytmer, uvanlig koreografi og humor i musikkvideoen. Sangen synges på koreansk, og kun strofene «sexy lady» og «you know what I'm saying» er sunget på engelsk.
Fra uke 39 til 42 i 2012 lå sangen på førsteplass på VG-lista. Sangen var 11. november 2012 den mest likte videoen på YouTube til da, med over 8 000 000 som liker. Musikkvideoen ble 21. desember 2012 den aller første videoen på YouTube som var sett over en milliard ganger, og nådde 31. mai 2014 to milliarder visninger.


== Gangnam ==
Gangnam-gu er en trendy bydel i Sør-Koreas hovedstad Seoul, og «Gangnam Style» refererer til den luksuriøse livsstilen i bydelen. Selve sangen kan bli tolket som en parodi på livsstilen der. PSY har selv sammenliknet Gangnam med Beverly Hills.


== Internasjonal oppmerksomhet ==

«Gangnam Style» ble introdusert på YouTube i juli 2012, og nådde én milliard visninger 21. desember 2012. Antallet visninger har siden fortsatt å stige, og har per januar 2022 passert 4,3 milliarder. Enkelte dager har videoen vært den mest viste både på iTunes og YouTube. Sangen er også parodiert av utallige fans på YouTube, samt at den også har blitt fremført av kjente artister, som for eksempel Nelly Furtado.Låten har toppet hitlistene i Sør-Korea og har blitt svært populær i USA, hvor den toppet Billboards K-pop-liste. Videre var «Gangnam Style» på hitlistene i Danmark, Sverige, Finland og Nederland. I Storbritannia er det den første sangen fra Asia som har toppet hitlistene.


== Referanser ==


== Eksterne lenker ==
(en) Gangnam Style på Discogs 
(en) Gangnam Style på MusicBrainz 
(en) Gangnam Style på SoundCloud 
(en) Gangnam Style på Spotify 
(en) Gangnam Style på Genius — sangtekst 
PSY - GANGNAM STYLE(강남스타일) M/V på YouTube – Offisiell musikkvideo
Toftemo

Toftemo ble opprettet som skysstasjon i 1830-åra etter at skysstasjonen ble flyttet fra Tofte gard da hovedvegen ble flyttet ned i dalbunnen. Skysstasjonen var i drift fram til jernbanen ble åpnet til Dombås i 1913. Kong Håkon og dronning Maud overnattet her på kroningsreisen i 1905. Toftemo har vært i funksjon som turiststed kontinuerlig fram til i dag.


== Eksterne lenker ==
Se flyfoto

«Toftemo». Kulturminnesøk. Riksantikvaren – Direktoratet for kulturminneforvaltning. 
«Toftemo». Kulturminnesøk. Riksantikvaren – Direktoratet for kulturminneforvaltning.
Joost van Leijen

Joost van Leijen (født 20. juli 1984 i Nijmegen) er en nederlandsk tidligere profesjonell landeveissyklist.  Han var profesjonell fra 2010 til 2013.


== Meritter ==


== Referanser ==


== Eksterne lenker ==
(en) Joost van Leijen – ProCyclingStats 
(en) Joost van Leijen – Cycling Archives 
(en) Joost van Leijen – Cycling Quotient
Grønbakken

Grønbakken er en plass øverst i Drivdalen, ca 4 km sør for Kongsvoll fjellstue. Ved Grønbakken var det tidligere losji hos Grønbakken Gård og Pensjonat, som også var feriehjem for jernbanens kontorpersonale. Tekst.Grønbakken smie ble bygd i 1942 da det var veganleggsarbeid i området. Vegetaten bygde tidligere mange slike smier i forbindelse med anleggsvirksomhet, men få av dem er bevart i sin opprinnelige form. Grønbakken smie er i god stand.
Grønbakken smie er registrert i Riksantikvarens KulturminnesøkGrønbakken er tatt med på nasjonal verneplan for veger, bruer og vegrelaterte kulturminner fra Statens vegvesen.


== Referanser ==
Kristof Vandewalle

Kristof Vandewalle (født 5. april 1985 i Kortrijk) er en belgisk, tidligere profesjonell landeveissyklist. Han var profesjonell fra 2008 til 2015.


== Meritter ==


== Referanser ==


== Eksterne lenker ==
(en) Kristof Vandewalle – kategori av bilder, video eller lyd på Commons 
(en) Kristof Vandewalle – ProCyclingStats 
(en) Kristof Vandewalle – Cycling Archives 
(en) Kristof Vandewalle – Cycling Quotient 
(en) Kristof Vandewalle – CycleBase 
(en) Kristof Vandewalle – TheSports.org
Wesley Sulzberger

Wesley Sulzberger (født 20. oktober 1986 i  Launceston) er en australsk landeveissyklist. Han ble profesjonell syklist i 2009 for Française des Jeux.


== Meritter ==


== Referanser ==


== Eksterne lenker ==
(en) Wesley Sulzberger – kategori av bilder, video eller lyd på Commons 
(en) Wesley Sulzberger – ProCyclingStats 
(en) Wesley Sulzberger – Cycling Archives 
(en) Wesley Sulzberger – Cycling Quotient
Vítězslav Novák

Vítězslav Novák (1870–1949) var en av de mest betydelige tsjekkiske komponistene i første halvdel av 1900-tallet.
Novák var elev av Josef Jiránek, Karel Stecker og Antonín Dvořák ved konservatoriet i Praha. Fra 1909 ledet han en mesterklasse ved konservatoriet, og var fra 1920 til 1922 rektor ved skolen.
Novák skrev flere symfoniske dikt, en suite, serenader, ouverturer, fire operaer, to balletter, korkantater, kammermusikalske verk, klavierstykker og lieder.


== Referanser ==


== Litteratur ==
Miloš Schnierer (red.): Vítězslav Novák. Mitbegründer der tschechischen Musik des 20. Jahrhunderts. Společnost Vítězslava Nováka o. a., Brno 1989, ISBN 80-9000129-7.


== Eksterne lenker ==
(en) Vítězslav Novák – kategori av bilder, video eller lyd på Commons 
(de) Verk av og om Vítězslav Novák i katalogen til det tyske nasjonalbiblioteket
Vitezslav Novak site
Vítězslav Novák, The Kapralova Society
(en) Fritt tilgjengelige noter av Vítězslav Novák i International Music Score Library Project
Ferjesambandet Alvøen–Brattholmen

Alvøen–Brattholmen er et tidligere ferjesamband mellom Alvøen i Laksevåg og Brattholmen i Fjell kommune på Sotra. Fergesambandet ble nedlagt i 11. desember 1971 da Sotrabrua åpnet.
Charlott Nordström

Charlott Elise Gyllenhammar Nordström (født 4. november 1986) fra Oslo, var leder for Røde Kors Ungdom i perioden 2012–2014. Før dette var hun medlem i landsrådet, ungdomsorganisasjonens sentrale styre, her arbeidet hun spesielt med seksuell helse. Sommeren 2012 deltok Nordström på den internasjonale aids-konferansen i Washington. Hun var styremedlem i Røde Kors i Norge for perioden 2014–2017.
Hun studert til mastergrad i helse-, organisasjon- og kommunikasjonspsykologi. Per 2021 var hun ansatt på Folkehelseinstituttet.


== Referanser ==
Kirsten Rasmussen (psykolog)

Kirsten Rasmussen (født 21. april 1950) er spesialist i klinisk nevropsykologi og i psykologisk rehabilitering. Hun er professor i rettspsykologi ved Psykologisk institutt ved NTNU.
Sammen med Randi Rosenqvist har hun utgitt boken Rettspsykiatri i praksis (2004), en praktisk veiledningsbok for rettspsykiatrisk sakkyndig.
Under de rettspsykiatriske vurderinger av Anders Behring Breivik i forbindelse med rettssaken mot Breivik, arbeidet Rasmussen i Den rettsmedisinske kommisjon. Kommisjonen behandlet og godkjente Sørheim/Husby-utredningen den 20. desember 2011.


== Referanser ==
Sonatine

Sonatine er en liten, lettfattelig sonate som oftest lett å spille og vanligvis med to satser. Ikke sjelden dreier det seg om et øvingsstykke.
Den første satsen er oftest på sonatehovedsatsform og er uten – eller bare med en kort – gjennomføringsdel. Vanligvis er tempoet hurtig; allegro eller lignende.
Andresatsen er  langsom; andante, adagio, largo. Det kan være en menuett eller en scherzo. Dersom sonatinen bare har to satser forekommer det at første sats er langsom og andre hurtigere. Et eksempel er Beethovens Sonatine op. 49, nr. 1 i g-moll for klaver: førstesatsen med tittelen Andante er på sonatehovedsatsform og andresatsen er en hurtigere rondo: Allegro.
Dersom det finnes en tredje sats er denne oftest hurtig og på sonatehovedsatsform eller er en rondo. 


== Se også ==
Sonate
Julie Hansson

Julie Hansson (født 21. februar 1984) er en norsk tidligere turner som nå er turninstruktør i New York siden 2011. Tidliger jobbet hun i Norges Gymnastikk- og Turnforbund. Hun har en bachelorgrad i idrettsledelse fra 2007. Hun er ni minutter eldre enn tvillingsøsteren Kathrine Hansson. Fra de var 14 år gamle ble de trent av den estiske treneren Sergej Eisen. De representerte Kristiansand Turnforening.


== Medaljer og internasjonal deltakelse ==
Hun har 16 NM-gull i turn, 14 NM-sølv, 8 NM-bronse, ett gull, tre sølv og tre bronse i nordisk mesterskap i turn, ett gull og to bronse i nordeuropeisk mesterskap i turn og ett EM i teamgym. Hun har deltatt i seks EM, fire VM og to universiader.


== Kilder ==
Rune Stensland: Hva gjør de nå? Julie og Kathrine Hansson. Artikkel i Fædrelandsvennen 28. august 2012 side 20.


== Eksterne lenker ==
(en) Julie Hansson på Internet Movie Database
Vietnams olympiske komité

Vietnams olympiske komité (vietnamesisk: Uỷ ban Olympic Việt Nam) (IOC kode: VIE) er den nasjonale olympiske komitéen som representerer Vietnam.
Den ble etablert 20. desember 1976 og anerkjent av Den internasjonale olympiske komité i 1979. Komitéen er medlem av Den internasjonale olympiske komité og Asias olympiske råd, og har sitt sete i Hanoi. Presidenten er Nguyen Danh Thai, og genaralsekretær er Hoang Vinh Giang.


== Se også ==
Vietnam under OL


== Referanser ==


== Eksterne lenker ==
(vi)  Offisielt nettsted
(en) Vietnams Olympiske Komité på Asias olympiske råds sider
(en) Vietnams Olympiske Komité på www.olympic.org (IOKs sider)
Krákumál

Krákumál («Kråkemål» eller «Kråke-kvædet») er et skaldekvad fra 1100-tallet. Teksten er i jeg-form, og foregir å være sagnhelten Ragnar Lodbroks dødssang og livsminner. Kvadet kan ha sin opprinnelse i nordiske miljø på De britiske øyer, muligens Orknøyene.
Kvadet består av 29 vers a ti linjer, i formen háttlausa. Hvert av versene åpner med stevlinjen «Hjoggum vér með hjörvi» («Hardt me hogg med sverdom!»). 

Ragnarr i Ellas ormegård er den, der taler i hele digtet, og han giver deri først en fremstilling af sit tidligere liv og bedrifter, drabet af lyngormen og forskellige søtog og kampe omkring i Norden og på de vestlige øer (v. 1 — 21). Dette afsnit er temmelig prosaisk, skønt fremstillingen på sine steder kan være ret livlig og viser forfatterens ævne til at variere det samme æmne. Hist og her kan der også findes oplivende sætninger af erotisk indhold eller følelsesudbrud, som når det hedder: »det gik varmt til [i kampen] og det var noget andet end at sidde på bænken og kysse møen [eller: drikke vinen, som møen skænkede]«. Overhovedet fremstilles Ragnarr både som en helt og som en erotiker, som »møernes kære ven« osv. Langt interessantere og poetisk værdifuldere er digtets sidste del (v. 22—29), der består af almindelige betragtninger angående helten og hans måde at opføre sig på; han står i spidsen for sine mænd. [...] Endnu en gang mindes Ragnarr med krigerstolthed og glæde sine 51 sejre, men mere får han ikke tid til at sige; valkyrjerne indbyder ham allerede, han ser dem komme og han slutter med de prægtige ord: »Glad skal jeg øl med aser i højsædet drikke; ledne er livets stunder, leende går jeg i døden«. Mere kort, klart og sandt har næppe nogen udtalt hovedindholdet af den hedenske oldtids opfattelse af liv og død og livet efter døden i Valhal hos krigsguden, end forfatteren til disse linjer. Det er det gamle, skønne helteideal, der her anvendes på en historisk helt. 

Den anonyme dikteren har antagelig kjent til flere sagnkilder som ikke er brukt i Ragnar Lodbroks saga; «Han nemner mange fleire slag enn soga, endå om han ikkje reknar opp alle 51 slag som han segjer Ragnar har vore med i.» Finnur Jónsson sier at «Mellem den første, historiske del af digtet og Ragnarssaga findes ingen som helst overensstemmelse», og også Fredrik Paasche påpeker at dødssangen ikke stemmer godt med sagaen, og må være eldre enn denne. Sagaforfatteren kan ikke ha kjent eller brukt kvadet, men strofer fra kvadet kan gjenfinnes i sagaen, noe som tyder på at sagaen er den yngste av de to.Kvadet har muligens fått sitt navn fordi Ragnars hustru Åslaug Sigurdsdatter ble kalt «Kråka» Kvadet er oversatt til nynorsk i 1914, og utgitt sammen med Ragnar Lodbroks saga.


== Referanser ==

Eksterne lenkerheimskringla.no, dansk fulltekst